Direktor Trgovačkog društva PARKOVI I NASADI d.o.o. objavljuje sljedeći

**JAVNI POZIV ZA ISKAZIVANJE INTERESA ZA ZAKUP PRODAJNIH MJESTA ZA   
ADVENSTKA DOGAĐANJA NA GLAVNOJ TRŽNICI U SPLITU – TEREN 4**

**I.**

Ovaj Poziv upućuje se svim zainteresiranim fizičkim i pravnim osobama, u cilju ispitivanja interesa za **zakup prodajnih mjesta** **za adventska događanja na Glavnoj tržnici u Splitu**, Teren 4.

Prodajna mjesta koja će se davati u zakup predstavljaju **površinu na tržnici za smještaj pokretnih prodajnih jedinica** (štand, kolica, kombi, kamion, prikolica i sl.) u kojima bi se obavljala prigodna adventska **prodajna i/ili ugostiteljska djelatnost** svakim danom **od 14 do 24 sata**.

Zakupnici bi bili dužni zakupljeno prodajno mjesto isprazniti od svih osoba i stvari svakog dana navečer odmah po završetku rada, te bi svoju prodajnu jedinicu mogli ponovno dovesti na zakupljeno prodajno mjesto sljedećeg dana od 14 sati.

Prijavitelji su dužni u prijavi što je moguće preciznije specificirati djelatnost koju bi obavljali kao npr. prodaja fritula, kestena, kobasica, kuhanog vina, palačinki, prodaja božićnih ukrasa, prigodne odjeće, obuće i sl. Napominjemo da su navedene djelatnosti nabrojane samo primjerice te će se uzeti u obzir svaka prigodna božićna prodaja ili ugostiteljska djelatnost.

**Cijena i točno razdoblje zakupa odredit će se naknadno po iskazivanju interesa,** s time da Društvo zadržava pravo da bez navođenja posebnog razloga odustane od predmetnog davanja u zakup prodajnih mjesta te ne odgovara za nikakvu štetu koja bi zbog toga mogla nastati osobama koje iskažu interes putem ovog Poziva.

**II.**

Zainteresirani mogu iskazati svoj interes zaključno **do 21. listopada 2022. godine** na Obrascu u privitku ovog Poziva.

Popunjeni obrazac podnosi se u zatvorenoj omotnici s naznakom:  
 **„PRIJAVA ZA ISKAZIVANJE INTERESA ZA ZAKUP PRODAJNIH MJESTA ZA ADVENSTKA DOGAĐANJA NA GLAVNOJ TRŽNICI U SPLITU – TEREN 4 - NE OTVARATI“**

**preporučenom pošiljkom na adresu: PARKOVI I NASADI d.o.o., Zagrebačka 21A, 21000 Split,** ili

**osobno u prijemnoj pisarnici na istoj adresi.**

Pisane prijave mogu se podnijeti i **putem e-maila: trznice@parkovi-st.hr**   
  
Važećim e-mail prijavama smatrat će se samo one prijave za koje je Društvo potvrdilo primitak na e-mail s kojeg je stigla prijava.

**III.**

Prikupljeni podaci putem ovog Poziva služit će u svrhu utvrđivanja postojanja interesa za prodajna mjesta za adventska događanja na Glavnoj tržnici u Splitu - Teren 4, te ne obvezuje Trgovačko društvo PARKOVI I NASADI d.o.o. na dodjelu istih.

**Sve pravne i fizičke osobe koje iskažu interes putem ovog Javnog poziva imat će prednost na dodjelu u zakup prodajnih mjesta koji su predmet ovog Poziva.**  
U Splitu, 7. listopada 2022. godine **DIREKTOR:**  
 **Siniša Gašparević, dipl. oec.**